section_heading: Poslije rata
paragraph_text: Prostorno Bugojno na sjeverozapadu graniči s općinom Donji Vakuf u duljini od 35,30 km, na sjeveroistoku s općinom Novi Travnik 20 km, na jugoistoku s općinom Gornji Vakuf 25,30 km i na jugozapadu s općinom Kupres u dužini od 25,25 km. Granice su uglavnom prirodno-geografskog karaktera. Prirodna granica ka općini Gornji Vakuf započinje na planini Raduši ( Pandurica, 1481m) protežući se od zapada na istok, preko Vrleti, Glave zatvarajući dolinu rijeke Gračanice s juga. Južna granica ide dalje preko Pelovca, spuštajući se na potok Riku, a presjeca put Bugojno-Gornji Vakuf, a zatim i rijeku Vrbas. Upravo tu je granica vještačka pošto transverzalno siječe Skopaljsku kotlinu. Granica na desnoj obali Vrbasa se nastavlja dalje južnim padinama Paljike( 1046m ) i Turčina ( 1154m ), izlazi na planinu Radovan gdje se nalazi tromeđa Bugojno-Gornji Vakuf-Novi Travnik odakle uzima istočni pravac. Granica prema Novom Travniku počinje od Javorka, zatim izlazi na Crni Vrh( 1394 m) i dalje preko Kaštela na Vučju Glavicu (1361 m) gdje je tromeđa Bugojno-Novi Travnik-Donji Vakuf. Od tromeđe preko Oštre Glavice pada na Zijametski potok te zatim brdom Koš presjeca Mlavu. Nešto južnije od sela Daljan siječe rijeku Vrbas i magistralni put Bugojno-Donji Vakuf i ide uzvodno rijekom Daljan do sela Urije opasavajući selo Ivankoviće. Odatle ide sjeverno od sela Rasoje te između sela Udurlije i Fakići pružajući se Malom Šuljagom preko Koprivnice kojom vodi magistralni put Bugojno-Kupres, gdje je i tromeđa. Općinska granica ka Kupresu prostire se zapadnim padinama planine Stožer do samog vrha, a potom Lupoglavom do Crnog Vrha te na Duboki potok i na Panduricu gdje je tromeđa Bugojno-Kupres-Gornj Vakuf.